‘શું થયું?’ના ડિરેક્ટર ક્રિષ્નદેવ યાજ્ઞિક આ પહેલા ગુજરાતી ફિલ્મ ઈન્ડસ્ટ્રીને ‘છેલ્લો દિવસ'(2015) અને કરશનદાસ પે એન્ડ યૂઝ (2017) જેવી સુપરહિટ ફિલ્મ આપી ચૂક્યા છે. આ બન્ને ફિલ્મને દર્શકોએ અને ક્રિટિક્સે ભરપૂર પ્રેમ આપ્યો હતો. જેથી દર્શકોને આ ટીમ પાસેથી વધુ આશા હતી. આ જ આશા પૂરી કરવામાં ફિલ્મ ડિરેક્ટર મહદઅંશે સફળ રહ્યાં છે. જોકે, એ સાઉથ ઈન્ડિયન ફિલ્મની રિમેક હોવાની ચર્ચા વચ્ચે ફિલ્મ જોતા સમયે સ્ક્રિનપ્લે, ડાયલોગ અને ડિરેક્શનમાં એવું ક્યાંય લાગતું નથી કે આ ફિલ્મ રિમેક હોય. ફિલ્મની ધમાકેદાર કોમેડી એ ફિલ્મની યુએસપી છે.